<p>حنواصل كلامنا عن الاثار النفسية الناتجة عن الحروب الكوارث وحنتكلم عن أشهر الاضطرابات النفسية المصاحبة في ظل الحروب والكوارث الدلالات المصاحبة الاضطرابات دي&nbsp;</p><p><br></p><p>زي ما ذكرنا إنه أشهر الاضطرابات بتحصل للمجتمعات في فتره الحروب هي الإكتئاب والقلق العام والفوبيا بأنواعها وكذلك عندنا اضطرابات عقلية زي الفصام واضطراب ثنائي القطب</p><p><br></p><p><br></p><p>طيب الدلالات اللي بتوضح لي انه الواحد بيكون مصاب بواحد من الاضطرابات دي شنو</p><p>الغالب بيتشاركوا في كثير من الأعراض مثلا بيخافوا من مكان معين والخوف يكون بطريقة كبيرة جدا كذلك عندك اضطرابات في النوم بيكون يا إما الشخص بينوم ساعات طويلة جدا أو بيكون عنده أرق عام أيضا مشكلة الأحلام والكوابيس المزعجة في النوم</p><p>وكذلك اضطراب الشهية واحد من الدلالات الكبيرة بتدل على مشكلة في التفكير عند الشخص المصاب وكذلك القلق العام والحزن الشديد من غير أسباب منطقية&nbsp;</p><p>في حال تجمعت الأعراض دي في شخص أو لاحظنا في شخص ما</p><p>أو فينا لابد أن نراجع الطبيب النفسي في أسرع وقت وكذلك لازم يكون الشخص تحت المراقبة العائلية أو الناس القريبين ولازم نخلي بالنا منه المشاكل دي و ما نتجاهلها زي ما دائما بنذكر إنه الوقاية إنو نبدا بالصورة سريعة وبصورة كبيرة و مبكرة قبل ما تزيد العوارض قبل ما تزيد المشاكل حقت الشخص وكل ما بدانا أسرع كل ما حققنا نتائج أكبر وأفضل ممكن نسعف بها الشخص أو نساعده</p><p>لازم في ظل الظروف إللي إحنا بنعيشها تكون الصحة النفسية جزء من حياتنا يومية لازم ننتبه من أكلنا ونومنا ونحن حاسين بشنو</p><p>وزي ما قلنا لو لاحظنا الحاجة دي في أي شخص لازم نبادر نمشي لمختصين عشان لو في مشكله نقدر نحلها بدري وما تتفاقم معانا ونصل لنتائج كبيرة&nbsp;</p><p>أتمنى ليكم كلكم السلامة وأتمنى أن إحنا نتعافى كلنا ويا رب نكون كلنا بخير</p>