<p>&nbsp;كيف انا اتعامل مع اضطراب ما بعد الصدمة ..</p><p>عشان تقدر تتعامل دايما شوف المدة الزمنية المصاحبة للحدث او التغيير الانت حصل ليك شوف الفترة الزمنية التماها التغيير دا قدر شنو يعني ليك كم انت في لالحاله الما قادر تاكل ما قادر تتفاعل ما قادر تستمتع بحياتك ما قادر تشارك ما قادر تهتم بنفسك ولا بالتغاصيل الاساسية حقتك دائما في حالة تفكير مفرط دايما في قلق دايما في خوف من المستقبل خوف من الماضي تكرار من الاحداث الكوابيس البتمنعك تنوم كل الحاجات دي انت حددته الفترة الزمنية بتاعتها لقيتها تمت الشهر انت المفروض يعني تتعامل بالصورة الحيشرحها ليك المعالج او الطبيب النفسي عشان هو ح يقدر يحدد ويقيم الحاجة دي هل بس نتيجة للحرب ولا انت لا مثلا عندك ترسبات قديمة او عندك مشاكل والحرب مثلا زي صحت باقي العوامل مهم تعرف والمهم هنا تعرف انو اذا الفترة عندها علاقة بالحرب هنا في اليات معينة يمكن انت تساعدك عشان تقدر تتعامل بيها واول حاجه :</p><p> انو انت ما براك الحصلت ليك الحاجة الصادمة دي وانو استجابة الناس مختلفة للحاجه دي لكن في زول حصل ليهو الحدث ومواصل حياتو بطريقة كويسة وعادي وبدا شغلو وكدا والتاني لسه ما قادر ودخل في كومة بتاعت توتر وقلق لسه ما طلع منها وفي زول لسه متوتر و الحاجة الاكيدة انو انت ما براك الحاجة حتخفف عليك شوية وحتديك نوع من الدعم </p><p>الحاجة التانيه :</p><p>اختلاف الناس دا بورينا اختلاف طرق العلاج البتتناسب لانو يمكن في طريقة تنفع مع زول ومع زول تاني لا ما بتنفع او ما تشتغل على الجوانب حقتو فالمعالج بتقييمو هو حيوريك شنو الحاجه المناسبة معاك لكن انت المهم تعرف الحاجات دي </p><p>الحاجة الثالثة :</p><p>لازم تبدا انك تساعد نفسك بتمسسك انو انت طلعنه بروحك فلازم تحافظ عليها ووحده من الاساليب البتخليك تحافظ على روحك .. تسال نفسك حسي انا وين والمفروض يحصل شنو وحصل كدا ليه تركيزك يكون في المشكلة من اجل حل المشكلة وليس التركيز في المشكلة من اجل المشكلة </p><p> مثال التفكير الزايد ليه انا بفكر ف الحاجه دي وحاستفيد منها شنو&nbsp;</p>